钦定古今图书集成/理学汇编/学行典/第198卷 > 舒哲〈子璘〉
## 钦定古今图书集成/理学汇编/学行典/第198卷 > 舒哲〈子璘〉

按《玉山县志》：舒哲，字天贻。家贫，事母至孝，母病，不解
衣者三月，邑人称其孝。由岁贡授会稽训。躬行率士，
品藻尤精。殁于官，诸生咸痛悼之。榇归，多造其庐而
哭。绪山钱某谓“其生则尽人之伦，死则致人之哀，可
谓无忝所生者。”嘉靖中，督学檄祀乡贤。子璘，事哲孝。
哲尝孝母，乡先生为之修《怡萱集》。县令扁其门曰“世
孝之门。”